CELEX: 62015TN0392
Language: et
Date: 2015-07-17 00:00:00
Title: Kohtuasi T-392/15: 17. juulil 2015 esitatud hagi – European Dynamics Luxembourg jt versus Euroopa Raudteeagentuur

5.10.2015   
            
            
               ET
            
            
               Euroopa Liidu Teataja
            
            
               C 328/13
            
         17. juulil 2015 esitatud hagi – European Dynamics Luxembourg jt versus Euroopa Raudteeagentuur
   (Kohtuasi T-392/15)
   (2015/C 328/12)
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Luxembourg, Luksemburg), Evropaiki Dinamiki – Proigmena Sistimata Tilepikinonion Pliroforikis kai Tilematikis AE (Ateena, Kreeka), European Dynamics Belgium SA (Brüssel, Belgia) (esindajad: advokaadid I. Ambazis ja M. Sfyri)
   
      Kostja: Euroopa Raudteeagentuur
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Raudteeagentuuri otsus, mis on hagejatele teatavaks tehtud ressursside ja tugiteenistuse direktori 8. mai 2015. aasta kirjaga ning millega Raudteeagentuur paigutas hagejate pakkumuse avatud hankemenetluse nr 2015/S 019-029728 „ERA/2015/01/OP ESPEISD 5” – „Sisseostetavad teenused Euroopa Raudteeagentuuri infosüsteemi arendamiseks” 1. osas „Infosüsteemi arendamine ning abi- ja tugiteenused kohapeal olemasoleva tööaja ja vahendite põhjal”, mis on üks kolmest eraldi osast, teisele kohale;
            
         
               —
            
            
               tühistada Euroopa Raudteeagentuuri otsus, mis on hagejatele teatavaks tehtud ressursside ja tugiteenistuse direktori 1. juuli 2015. aasta kirjaga ning millega Raudteeagentuur paigutas hagejate pakkumuse avatud hankemenetluse nr 2015/S 019-029728 – „Sisseostetavad teenused Euroopa Raudteeagentuuri infosüsteemi arendamiseks” 2. osas „Infosüsteemi asutuseväline arendamine ning abi- ja tugiteenused”, mis on üks kolmest eraldi osast, teisele kohale;
            
         
               —
            
            
               mõista kõik hagejate kantud kohtukulud välja Euroopa Raudteeagentuurilt.
            
         
      Väited ja peamised argumendid
   
   Hagejate sõnul tuleb vaidlustatud otsused ELTL artikli 263 alusel tühistada, kuna Raudteeagentuur on rikkunud põhjendamiskohustust, esitades ebapiisavad põhistused selles osas, mis puudutab hagejate tehnilise pakkumuse hindamist võrreldes põhjendamatult madala maksumusega pakkumustega.